Gjerdrum prestegjeld

Gjerdrum prestegjeld var et prestegjeld tilhørende Øvre Romerike prosti i Borg bispedømme i Den norske kirke. Det omfattet Gjerdrum kommune i Akershus fylke, og hovedkirken var Gjerdrum kirke.

Gjerdrum prestegjeld og dets sogn er nå en del av Gjerdrum kirkelige fellesråd underlagt Øvre Romerike prosti.

Historikk 

Ved Torshov like nord for Gjerdrum kirke finnes en rekke gravhauger fra jernalderen, og det kan ha vært et gudehov i dette området. Enkelte historikere .. har fremsat den mening, at Gaardene i Gjerdrum er saa gamle, at de .. kan skrive sig fra kong Davids tid.

Gerðarinar sókn (norrønt), antas å ha sin opprinnelse fra kristningen av landet. Den første kjente Gjerdrum kirke, trekirken Gjarðarini Petri & Pauli kirkja, var i middelalderen viet til St. Peter og St. Paulus. Kirken er første gang omtalt i et brev fra 1340, mens tidligere kirkehistorie forblir ukjent. Gjerdrum ble i senmiddelalderen omtalt som Gjardarheim.

Middelalderkirken er omtalt i Biskop Eysteins jordebok fra 1397 som Gœrdinœr kirkja.

Prestegjeldet 

Gjerdrum prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i prestegjeldet:
 Gjerdrum
 Heni
Senest rundt reformasjonen ble Gjerdrum hovedkirke, med Heni tillagt som annekskirke. Prestegjeldet er oppført i Skattematrikkelen 1647 som Gierdrum sougen i Offuer Rommeriegis fougderie.

Nyere tid 

Gjerdrum prestegjeld dannet grunnlaget for Gjerdrum formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
Prestegjeldet hadde ved sin avvikling følgende menigheter:
 Gjerdrum
 Heni

Referanser

Gjerdrums historie
Religion i Akershus
Prestegjeld i Borg bispedømme